Tameskelt tettili-d deg yal aḍris n timawit imi ur ttwarun ara akken ad ṭṭfen kan yiwet n talɣa-is. Aṭas n tezrawin i xeddmen yimussnawen ɣef ubeddel-agi i d-yettilin deg yiḍrisen imi nnan-d, imennayen zemren ad beddlen awalen neɣ ad beddlen amseḍfer n wawalen deg tefyirt maca anamek-nni ur yettbeddil ara. Imusnawen akk28i d-yewwin awal deg uḥric-agi n tmeskelt nnan-d belli yettili ubeddel deg uɣanib, imi abeddel-agi i d-yettilin yezmer ad yeqqen ɣer temnaḍt, imi yal yiwet s wawalen-is; s tenfaliyin-is.